钦定古今图书集成/明伦汇编/氏族典/第210卷 > 《廖用贤尚友录》 > 陶钦夔
## 钦定古今图书集成/明伦汇编/氏族典/第210卷 > 《廖用贤尚友录》 > 陶钦夔

按《江西通志》：“钦夔字克谐，彭泽人。嘉靖壬辰进士，授
大理评事，随改御史。十八年，世宗巡郢中，钦夔以扈
跸行。时河南御史坐谪戍，上命择可者以闻，众推钦
夔，遂被命，百务倥偬，皆咄嗟以办，河南民安堵。上贤
之。北敌入寇，钦夔疏责分宜，分宜衔之，例补太仓兵
备，历襄阳、辰沅兵备。五溪蛮反，钦夔多奇功，升湖广”
按察使，转河南左布政使。告归，终于家。